|  |  |
| --- | --- |
|  | PATVIRTINTA  Palangos miesto savivaldybės administracijos Švietimo skyriaus vedėjo  2022 m. sausio 31 d. įsakymu Nr. (22.1)-Š3-13 |

**PALANGOS MIESTO SAVIVALDYBĖS 2021 METŲ ŠVIETIMO BŪKLĖS IR PAŽANGOS ATASKAITA**

Palangos miesto savivaldybės 2021 metų švietimo pažangos ataskaita parengta atsižvelgiant į Valstybinės švietimo 2013–2022 metų strategijos tikslus ir uždavinius, Palangos miesto savivaldybės 2021–2023 m. strateginį veiklos planą, Geros mokyklos koncepcijos nuostatas, Palangos miesto savivaldybės švietimo tikslus ir uždavinius, stebėsenos rodiklius, švietimo įstaigų veiklos kokybės įsivertinimo ataskaitas, ŠVIS, Brandos egzaminų, Pagrindinio ugdymo pasiekimų patikrinimo, Nacionalinio mokinių pasiekimų patikrinimo rezultatus ir Palangos miesto savivaldybės administracijos turimus duomenis.

2021–2022 m. Palangos miesto savivaldybės švietimo strateginis tikslas – Kokybiškų švietimo paslaugų teikimas.

Tikslui įgyvendinti iškelti uždaviniai apima šias priemones:

|  |  |
| --- | --- |
| 1. | Mokyklų tinklo pertvarkos bendrojo plano įgyvendinimas |
| 2. | Mokinių saviraiškos, socializacijos ir kitų programų, olimpiadų, varžybų ir kt. renginių organizavimas |
| 3. | Mokyklų vadovų ir pedagogų atestacijos, kvalifikacijos ir mokytojų iniciatyvų skatinimas |
| 4. | Valstybinių brandos egzaminų ir pagrindinio ugdymo pasiekimų organizavimas |
| 5. | Mokinių pavėžėjimo organizavimas |
| 6. | Mokinių maitinimo organizavimas |
| 7. | IT sistemų diegimas ugdymo įstaigose |
| 8. | Suaugusiųjų neformaliojo švietimo programų įgyvendinimas (TAU) |
| 9. | Koordinuotai teikiama švietimo pagalba |
| 10. | Vaikų ir jaunimo psichologinio atsparumo nusikalstamumui ugdymas |
| 11. | Mažas pajamas gaunančių šeimų vaikų vasaros poilsio organizavimas |
| 12. | Su sportine veikla susijusių iniciatyvų skatinimas ir sporto renginių organizavimas |
| 13. | Viešo naudojimo sporto aikštynų statyba, renovacija ir priežiūra |
| 14. | Švietimo įstaigų ūkio ir kito inventoriaus atnaujinimas |
| 15. | Aukšto sportinio meistriškumo komandų rėmimas |
| 16. | Skyrių kuruojamų biudžetinių įstaigų darbo organizavimas |
| 17. | Mokinių saugumo užtikrinimas |

2021 m. prioritetai:

1. Kokybiško ugdymo prieinamumas mokiniams pagal jų galimybes, poreikius bei polinkius.

2. Vaikų fizinio ir emocinio saugumo užtikrinimas.

3. Vaikų saviraiškos, socializacijos, pilietinio ir tautinio ugdymo, prevencinių ir kitų neformaliojo vaikų švietimo programų rėmimas.

Siektini 2021 m. tikslai ir uždaviniai – įgyvendinti.

**Palangos miesto savivaldybės švietimo stiprybės**

1. Efektyvus bendrojo ugdymo mokyklų tinklas. Mokyklose nėra antros pamainos ir jungtinių klasių.

2. Užtikrinamos kokybiškos švietimo paslaugos, tad aukšti mokinių PUPP ir VBE bei nacionalinių pasiekimų patikrinimų vertinimai.

3. Baigę vidurinio ugdymo programą 97 % abiturientų siekia mokytis ir įgyti aukštąjį (80 %) ar profesinį (18 %) išsilavinimą.

4. Mokiniams sudarytos plačios II (antros) užsienio kalbos pasirinkimo galimybės (anglų k., prancūzų k., vokiečių k. ir rusų k.).

5. Specialiųjų ugdymosi poreikių (turinčių didelių ir labai didelių specialiųjų ugdymosi poreikių) vaikams ir mokiniams sudarytos puikios sąlygos ugdytis lopšelyje-darželyje „Žilvinas“ ir „Baltijos“ pagrindinėje mokykloje, kitose mokyklose mokiniai ugdomi integruotai. Į specialiąsias klases (grupes) yra priimami ir kitų, su Palangos miesto savivaldybe besiribojančių, savivaldybių vaikai. Specialiųjų ugdymosi poreikių vaikų, ugdomų bendrojo ugdymo mokyklų specialiosiose klasėse ar ikimokyklinio ugdymo mokyklų specialiosiose grupėse, skaičius ne ženkliai, bet sumažėjo, 2021 m. buvo ugdomi 37 vaikai (plg. 2020 m. – 41).

6. Savivaldybė skiria lėšų švietimo įstaigų materialinei bazei atnaujinti ir ugdymo aplinkai turtinti, rūpinasi mokyklų bazės atnaujinimu. Ženkliai pagerėjo pastatų būklė, mokyklų aprūpinimas IT ir kitomis priemonėmis (multimedijos, kompiuteriai ir kt.) bei mokymosi aplinkos pritaikymui negalią turintiems asmenis (liftai, pandusai, keltuvai). Kuriamos mokinių laisvalaikio bei mokymosi erdvės.

7. Valstybės ir savivaldybės biudžeto lėšomis renovuotos 5 iš 6 ikimokyklinio ugdymo mokyklos, 4 iš 6 bendrojo ugdymo mokyklos. Gavus valstybės biudžeto finansinę paramą rekonstruotas Vlado Jurgučio progimnazijos stadionas, renovuotas Senosios gimnazijos pastatas.

8. Efektyviai naudojamos mokyklų valdymui skirtos lėšos. Nuo 2019 m. direktoriaus pavaduotojų ugdymui mokyklose skaičius išliko stabilus, valdymui lėšų pakanka.

9. Sudarytos geros sąlygos mokiniams, gyvenantiems toliau kaip 3 km nuo Palangos, atvykti į mokyklas. 2021 m. iš Kretingos ir Klaipėdos rajonų pavežami 169 mokiniai. Specialiųjų ugdymosi poreikių turintys mokiniai atvežami ir parvežami iš mokyklos nepriklausomai nuo jų gyvenamosios vietos, t. y. pavėžėjimas užtikrinamas ir mieste.

10. Bendrojo ugdymo ir ikimokyklinio ugdymo mokyklose maitinimą organizuoja ir išlaiko Palangos miesto savivaldybė – privatus verslas paslaugų neteikia.

11. Bendrojo ugdymo mokyklose veikia ir savivaldybės biudžeto lėšomis finansuojamos pailgintos darbo dienos grupės – visos dienos mokykla (skiriama po 0,25 etato kiekvienai pradinio ugdymo klasei).

12. Bendrojo ugdymo mokyklose mokinių saugumui užtikrinti įrengtos išorės ir vidaus stebėjimo kameros (nuo 2009 m.), ikimokyklinio ugdymo mokyklų teritorijų saugumas atitinka higienos normų reikalavimus, visų ikimokyklinio ugdymo mokyklų teritorijos aptvertos 1,5 metro naujomis tvoromis, įrengti reikalavimus atitinkantys žaidimų aikštelių lauko įrengimai.

13. Savivaldybė kasmet finansuoja mokinių saviraiškos, pilietinio ugdymo, gabių ir talentingų vaikų ugdymo programas, vaikų vasaros poilsio programas, socialiai remtinų šeimų vaikų poilsį stacionarinėse stovyklose, kūno kultūros ir sporto projektus (konkursų būdu). Apmoka mokinių, vykstančių į konkursus, olimpiadas kelionės išlaidas.

14. Ikimokyklinis ir priešmokyklinis ugdymas užtikrinimas visiems Palangos miesto savivaldybės vaikams (eilių į ikimokyklinio ugdymo įstaigas nėra). Dalyvaujančių ikimokykliniame ugdyme 3-5 metų vaikų dalis Savivaldybėje siekia net 101,46 % (priimami ir kitų savivaldybių vaikai, kurių tėvai dirba Palangos miesto savivaldybės teritorijoje esančiose įstaigose).

15. Kiekviena ikimokyklinio ugdymo įstaiga turi savo individualią veiklos kryptį (meninė, ekologinė, sveikatos ugdymo ir kt.), 2021 m. visose ikimokyklinio ugdymo mokyklose įrengtos mini laboratorijos – STEAM centrai. Labai stiprus tarpusavis ikimokyklinio ugdymo mokyklų bendradarbiavimas, gerosios patirties sklaida.

16. Neformaliojo vaikų švietimas tenkina mokinių saviraiškos poreikius. NVŠ veikla Moksleivių klube, Palangos sporto centre (formalųjį švietimą papildantis sportinis ugdymas) ir bendrojo ugdymo mokyklose nemokama. Iš dalies mokama paslauga Stasio Vainiūno meno mokykloje. 2021 m. NVŠ mokyklose mokėsi 65,46 % (2020 m. – 53,95 %) bendrojo ugdymo mokyklų mokinių.

17. Neformalaus vaikų švietimo teikėjų paslaugų įvairovė (pilietinio ir tautinio ugdymo, informacinių technologijų, Robotikos, sporto, šokių, žirginio sporto, jaunimo (I-IV gimnazijos klasių) lyderystės ir kt. programų) ir pasiūla sudaro geras sąlygas mokinių saviraiškai. 2021 m. NVŠ veikloje dalyvavo 25,94 % (2020 m. – 19,78 %) bendrojo ugdymo mokyklų mokinių.

18. Savivaldybėje vykdoma mokinių mokymo plaukti ir plaukimo įgūdžių tobulinimo programa (mokiniams nemokama) – į kūno kultūros pamokas integruotos plaukimo pamokos: 2 ir 4 klasių mokiniams – 32 pamokos, 5-10 ir I-IV gimnazijos klasių mokiniams – 8 pamokos per mokslo metus. Plaukimo pamokos vyksta Palangos baseine.

19. Sudarytos sąlygos neįgaliųjų vaikų, turinčių didelių ir labai didelių specialiųjų ugdymosi poreikių, socializacijai ir sveikatinimui – 4 kartus per mėnesį nemokamai organizuojamos sveikatinimo dienos Palangos baseine.

20. Savivaldybės bendrojo ugdymo mokyklose aukštą (mokytojo metodininko ir mokytojo eksperto) kvalifikacinę kategoriją turi 47,16 % pedagogų.

21. Kasmet vykdoma Palangos miesto savivaldybės mokyklų stebėsena, rengiama ataskaita, pažangos apžvalga ir skelbiama interneto svetainėje, su kuria gali susipažinti visa miesto bendruomenė.

**Tobulintina**

1. Reikėtų ir toliau kurti bei tobulinti esamas mokyklose įtraukaus ugdymo sistemas, padedančias stiprinti kiekvieno vaiko galias atliepiančius jo ugdymosi poreikius, stiprinti mokinių mokymo(si) planavimo įgūdžius ir tinkamai pasirinkti ir taikyti šiuolaikines mokymo(si) strategijas.

2. Palangoje nėra aukštojo mokslo arba mokymo įstaigos, kuri galėtų padidinti jaunų bei aktyvių asmenų skaičių, taip suteikiant miestui daugiau gyvybės, todėl baigę vidurinio ugdymo programą abiturientai siekti aukštesnio išsilavinimo išvyksta į kitas savivaldybes ar užsienį.

3. Didelė dalis mokytojų (54,81 % ŠVIS duomenimis) bendrojo ugdymo mokyklose vis dar dirba mažesniu nei vienas etatas darbo krūviu (mokytojams tenka dirbti keliose mokyklose, kad turėtų 1 etato krūvį). Sensta švietimo bendruomenė, labai mažai jauno amžiaus mokytojų ateina dirbti į Palangos švietimo įstaigas.

4. Specialiųjų ugdymosi poreikių vaikų ugdymui trūksta mokytojų padėjėjų pagalbos, nes jų darbas prilyginamas nekvalifikuoto specialisto ir labai mažas atlyginimas. Savivaldybė, siekdama užtikrinti specialiosios pagalbos teikimą vaikams, 2021 m. iš savivaldybės biudžeto finansavo 32,08 etato, o gavus papildomą Valstybės finansavimą, skirti dar 2,8 etato.

5. Nuo 2020 m. savivaldybės švietimo įstaigose jaučiamas ikimokyklinio ir priešmokyklinio bei pradinio ugdymo pedagogų ir specialistų (psichologų ir kt.) trūkumas.

6. Savivaldybei pavaldžių švietimo įstaigų sporto aikštynų fizinė būklė neatitinka šiuolaikinių reikalavimų. Ypač Senosios gimnazijos ir „Baltijos“ pagrindinės mokyklos – reikėtų įrengti stadioną ir/arba universalaus dizaino aikštynus tiek mokyklų bendruomenei, tiek visuomenės poreikiams. Prie mokyklų nėra įrengtų erdvių, kuriose galėtų aktyviai ir saugiai sportuoti specialiųjų ugdymosi poreikių (neįgalieji) vaikai. Savivaldybė negali dalyvauti konkurse dėl sporto aikštynų atnaujinimo, nes mokinių skaičius yra mažesnis, nei konkurso sąlygose nurodytas, kurias tvirtina LR švietimo, mokslo ir sporto ministras.

7. Kompiuterizuotų darbo vietų skaičius vis dar yra nepakankamas, nes IT priemonės itin greitai nusidėvi ir pasensta bei nebeatitinka būtinų šiuolaikinių reikalavimų, tai susiję ir su IT naudojimu pamokose mažesnėmis galimybėmis. Atnaujinti nusidėvėjusią infrastruktūrą savomis lėšomis įstaigos dažnai neturi galimybių.

8. Vykdant ugdymą nuotolinio ar mišraus mokymosi forma labai trūksta hibridiniam ugdymui būtinos įrangos.

9. Dėl ribotų Savivaldybės išteklių mokykloms itin trūksta edukacinių erdvių mokinių poilsiui ir kitokioms veikloms organizuoti.

10. Trūksta šiuolaikiškų modernių STEAM laboratorijų, mokyklų bibliotekų ir skaityklų ir kitų edukacinių erdvių, skirtų mokinių mokymuisi ir laisvalaikiui, kad būtų sudarytos tinkamos sąlygas mokinių kūrybiškam patirtiniam ugdymui, individualių kompetencijų stiprinimui.

11. Nėra NVŠ teikėjų programų, kurios skatintų jūrinio sporto šakų vystymąsi Savivaldybėje, taip pat stebimas NVŠ skaitmeninių ir informacinio raštingumo programų trūkumas (8-12 klasių mokiniams).

12. 2021 m. įvyko 6 švietimo įstaigų vadovų konkursai ir buvo paskirti naujai penkerių metų kadencijai įstaigų vadovai (iš jų net 4 iki tol pareigas ėję toje pačioje mokykloje), tačiau vis dar net trys švietimo įstaigos neturi nuolatinių vadovų: Sporto centras nuo 2017 m., Pradinė mokykla nuo 2016 m., lopšelis-darželis „Sigutė“ nuo 2014 m. Kyla būtinybė naujų švietimo įstaigų lyderių ugdymui ir lyderystės kompetencijų plėtojimui.

**I SKYRIUS**

**ŠVIETIMO KONTEKSTO RODIKLIAI**

Švietimo konteksto rodikliai parodo išorines sąlygas, turinčias įtakos švietimui:

|  |
| --- |
| Savivaldybės švietimo įstaigų tinklas |
| Palangos miesto savivaldybėje 2021 m. veikė:  6 bendrojo ugdymo mokyklos: 1 pradinė mokykla, 2 pagrindinės mokyklos (iš jų vienoje mokykloje veikia specialiojo ugdymo skyrius), 1 progimnazija, 2 gimnazijos (iš jų viena regioninė, skirta šalies vaikams, sergantiems širdies, nervų ir kvėpavimo takų ligomis ir besigydantiems vaikų reabilitacijos sanatorijoje „Palangos gintaras“). Bendrojo ugdymo mokyklose mokėsi 1965 mokiniai ( plg. 2020 m. – 1905 mokiniai).  6 ikimokyklinio ugdymo mokyklos (lopšeliai-darželiai „Ąžuoliukas“, „Gintarėlis“, „Nykštukas“, „Pasaka“, „Sigutė“ (Šventosios seniūnijoje) ir „Žilvinas“ (veikia grupė skirta vaikams, turintiems didelių ar labai didelių specialiųjų ugdymosi poreikių), kuriose ugdėsi 829 vaikai (plg. 2020 m. – 782 vaikas).  3 neformaliojo švietimo įstaigos (Moksleivių klubas, Stasio Vainiūno meno mokykla ir Sporto centras), kurias lankė 1042 mokiniai (plg. 2020 m. – 1196 mokiniai). |
| Gyventojų skaičius ir sudėtis pagal amžiaus grupes |
| 2020 m. Palangos miesto savivaldybėje gyveno 18386 asmenys, iš jų: 0-6 metų – 894, 7-17 metų – 1842, pensinio amžiaus – 4949.  2021 m. Palangos miesto savivaldybėje gyveno 18532 gyventojai, iš jų: 0-6 metų – 841, 7-17 metų – 1864, pensinio amžiaus – 6334.  Per metus gyventojų skaičius Savivaldybėje padidėjo 0,79 %.  (Duomenų šaltinis: Registrų centras) |
| Gimstamumas |
| 2021 m. vaikų gimstamumas Palangos mieste palyginus su 2019 m. (kol nebuvo šalyje COVID –19) sumažėjo 15,62 %: Palangos civilinės metrikacijos skyriuje 2020 m. įregistruoti 177 gimę vaikai, o 2021 m. – 162 vaikai. Sumažėjęs gimstamumas gali turėti įtakos klasių komplektavimui po 5 metų.  Duomenų šaltinis: Palangos CMS) |
| Mokinių skaičiaus kaita pagal ugdymo programas |
| Ikimokyklinio ugdymo mokyklas (toliau tekste – IUM) lankančių vaikų skaičius kasmet neženkliai didėja:  Duomenų šaltinis – Mokinių registras  2021 m. bendrojo ugdymo mokyklas (toliau tekste – BUM) lankė 1965 mokiniai (plg. 2020 m. – 1905 mokiniai), kol kas mokinių skaičius didėja dėl atvykusių gyventi į Palangos savivaldybę.  Duomenų šaltinis – Mokinių registras  (Pastaba: Mokinių skaičius pateiktas be specialiojo ugdymosi poreikių klasių mokinių.)  Palangos „Baltijos“ pagrindinėje mokykloje veikia specialiosios (lavinamosios) klasės mokiniams, turintiems didelių ir labai didelių specialiųjų ugdymosi poreikių. Komplektuojami 5 klasių komplektai (plg. 2019 m. – buvo 4 klasių komplektai, ).  Duomenų šaltinis: Mokinių registras  Palyginus 3 paskutinių metų mokinių skaičių savivaldybėje, matyti, kad bendras mokinių skaičius auga, nėra grėsmės klasių komplektų sumažėjimui. |
| Pagal privalomojo ugdymo programas nesimokančių 7–16 metų vaikų dalis (%) |
| Nesimokančių pagal privalomojo ugdymo programas (pradinio ir pagrindinio) BUM skaičius kinta neženkliai: 2017 m. nesimokė 8,9 %, 2018 m. – 8,5 %, 2019 m. – 8,49 %, 2020 m. – 8,71 % vaikų, t. y. tie vaikai, kurie išvyko iš šalies į užsienį ir nedeklaravo išvykimo.  2021 m. NEMIS registre fiksuoti 154 nesimokantys vaikai. Į nesimokančių sąrašą 2021 m. įtraukti 25 nauji asmenys (amžius nuo 7-18 metų). Iš naujai įtrauktų 25 asmenų neprivalomas mokymas 3 asmenims (amžius 17-18 metų), 16 asmenų situacija neaiški, duomenis tikslina VTAĮT.  2020 m. 166 asmenys (7–16 metų amžiaus), kurių deklaruota gyvenamoji vieta yra Palangos miesto savivaldybė, nesimokė BUM, nes išvykę ir gyvena užsienyje arba pakeitė gyvenamąją vietą, 10 asmenų (17-18 metų amžiaus), kuriems mokytis pagal vidurinio ugdymo programas neprivalu, mokyklų nelankymo priežastys yra analogiškos.  Duomenų šaltinis: NEMIS |

***Pažangos vertinimas***

Palangos miesto savivaldybės bendrojo ugdymo mokyklų ir neformaliojo vaikų švietimo įstaigų tinklas atitinka Savivaldybės gyventojų poreikius, visiems asmenims sudarytos lygios galimybės ugdytis ir būti ugdomam.

Dalyvavimas ikimokyklinio ir priešmokyklinio ugdyme sudaro 99 %.

Neformaliojo vaikų švietime dalyvauja 77,83 % mokinių (plg. 2020 m. – 74 %) vaikų 6-18 metų amžiaus. Lygių galimybių ir prieinamumo užtikrinimas – 100 proc.

Palangos miesto savivaldybės gyventojų demografiniai rodikliai ir sąlygos vaikams ugdytis rodo, kad yra pakankamai palankūs švietimo konteksto rodikliai ir **pažangos lygis išlaikomas**.

**II SKYRIUS**

**ŠVIETIMO MATERIALINIO APRŪPINIMO RODIKLIAI**

Švietimo materialinio aprūpinimo rodikliai parodo materialinį ir finansinį indėlį į švietimo aprūpinimą:

|  |
| --- |
| Vienam priešmokyklinio, pradinio, pagrindinio ir vidurinio ugdymo programos mokiniui tenkanti mokymo lėšų suma |
| Vienam priešmokyklinio ugdymo mokiniui 2021 m. teko 1769 eurai, 2020 m. – 1534 eurai, 2019 m. – 1087 eurai.  Vienam bendrojo ugdymo mokyklos mokiniui 2021 m. teko 1979 eurai, 2020 m. – 1833 eurai, 2019 m. – 1655 eurai.  Pastaba: finansuojamų mokinių skaičių sudaro ikimokyklinio, priešmokyklinio ir bendrojo ugdymo programas lankančių vaikų skaičius.  Duomenų šaltinis: ŠVIS |
| Mokyklos aplinkai steigėjo skirtų lėšų suma, tenkanti vienam mokiniui |
| 2021 m. iš Savivaldybės biudžeto bendrojo ugdymo mokyklų aplinkai lėšų skirta 14,3 % daugiau negu 2020 m., t. y. 2021 m. skirta 2154551 eurų (plg. 2020 m. – 1846362 eurų, 2019 m. – 1736970 eurų).  Vienam mokiniui 2021 m. teko 1096 eurų (plg. 2020 m. – 962 eurai, o 2019 m. – 943 eurai). |
| Socialinė parama mokiniams |
| 2021 m. socialinė parama skirta 34,6 % bendrojo ugdymo mokyklų mokinių, iš jų Palangos miesto savivaldybės socialinė parama skirta 7,98 % mokinių (plg. 2020 m. socialinė parama skirta 22,25 % mokinių, iš jų Savivaldybės socialinė parama skirta 6,01 %, 2019 m. socialinė parama skirta 17,16 % mokinių, iš jų Savivaldybės socialinė parama skirta 9,0 % mokinių).  Duomenų šaltinis: Palangos SRS  2021 m. nevertinant pajamų nemokamas maitinimas buvo skirtas 176 priešmokyklinio ugdymo mokiniams ir 330 pradinių klasių mokiniams. |
| Pavežamų mokinių dalis (%) |
| 2021 m. į BUM buvo pavežami 169 mokiniai, iš jų mokykliniais autobusais pavėžėti 80 mokinių ir 8 specialiųjų ugdymosi poreikių mokiniai, spec. reisu – 39 mokiniai (plg. 2020 m. į BUM buvo pavežama 214 mokinių). 42 mokiniams kompensuojamos kelionės išlaidos pagal pateiktus bilietus. Mokinių pavėžėjimui Palangos miesto savivaldybė sudarė sutartį su vėžėju (organizuojami spec. reisai).  Duomenų šaltinis: ŠVIS ir ŠS |
| Bendrojo ugdymo mokyklų pedagogų kvalifikacijai tobulinti panaudotų ir skirtų lėšų santykis |
| 2021 m. kvalifikacijos tobulinimui skirta 13205 eurų, panaudota 100 proc. (plg. BUM 2020 m. mokytojų kvalifikacijos tobulinimui buvo skirta 10533 eurai, panaudota 100%.). Didelė dalis kvalifikacijos tobulinimui buvo panaudota skaitmeninių kompetencijų tobulinimui. |
| Bendrojo ugdymo mokyklų vadovėliams ir pažintinei veiklai skirtų lėšų panaudojimas |
| 2021 m. vadovėliams ir pažintinei veiklai skirta 56670 eurų (plg. 2020 m. BUM skirta ir panaudota 85764 eurai). |
| Švietimo įstaigų dalyvavimas projektuose, papildomų lėšų pritraukimas |
| 2021 m. iš savivaldybės biudžeto finansuotos 30 švietimo įstaigų saviraiškos (7000 Eur), pilietinio ir tautinio ugdymo (2000 Eur) bei prevencinės (2000 Eur) programos (plg. 2020 m. – 29, 2019 m. – 42). Neformaliojo vaikų švietimo programų skaičius sumažėjo dėl Lietuvoje paskelbto karantino, susijusio su COVID-19, didžioji dalis programų vyko 2021 m. II pusmetį.  Vaikų vasaros poilsio stovyklų organizavimui 2021 m. iš savivaldybės biudžeto buvo panaudota 14500 eurų (plg. 2020 m. – 16200 eurų, 2019 m. – 13624 eurų). 2021 m. organizuota 15 vaikų vasaros poilsio stovyklų, jose dalyvavo 379 vaikai. Stacionarinėje stovykloje ilsėjosi 30 Palangos mieste socialinę atskirtį patiriančių šeimų vaikai. Savivaldybė kelialapiams nupirkti skyrė 10000 eurų (plg. 2020 m. – 9200 eurų, 2019 m. – 6800 eurų).  Norint kuo veiksmingiau naudoti turimą miesto infrastruktūrą ir žmogiškuosius išteklius, siekiant įgyvendinti ir dalyvauti įgyvendinant projektus ir programas, skirtus vaikų ir jaunimo fiziniam aktyvumui skatinti, mokyti vaikus plaukti ir sudaryti sąlygas saugiai elgtis vandenyje ir prie vandens, nuo 2019 m. pavasario Švietimo skyrius kartu su Sporto centru ir bendrojo ugdymo mokyklomis vykdo Gyventojų mokymo plaukti programą, kurios 2020 m. dėl šalyje paskelbto karantino, įgyvendinti nepavyko. Nuo 2021 m. II pusmečio plaukimo programų vykdymas 1, 3 ir 5-12 klasių mokinių buvo tęsiamas.  2021 m. Savivaldybė finansavo 14 NVŠ programų, kuriose dalyvavo 580 mokinių (plg. 2020 m. I pusmetį buvo finansuotos 13 NVŠ programų, jose dalyvavo 518 mokinių, prasidėjus karantinui nuotoliniu būdu buvo vykdoma 9 programos, jose dalyvavo 313 mokinių. 2020 m. II pusmetį – 12 programų, jose dalyvavo 512 mokinių, prasidėjus karantinui buvo vykdomos 9 programos, dalyvavo 406 mokiniai). |

***Pažangos vertinimas***

Švietimui skiriamos lėšos rodo, kad ne tik Valstybės, bet ir Savivaldybės indėlis į mokinių ugdymo(si) sąlygų tinkamą sudarymą yra pakankamai svarus. Savivaldybės išlaidos švietimui auga, didėja lėšų sumos, skiriamos vienam besimokančiajam visuose lygmenyse, sudaromos sąlygos mokiniams ugdytis nemokamai neformaliojo švietimo įstaigose, mokestis už vaiko išlaikymą ikimokyklinio ugdymo mokyklose yra bene žemiausias tarp regiono savivaldybių, tėvams taikomos mokesčių lengvatos padengiamos iš Savivaldybės biudžeto.

**Pažanga išlaikoma**.

**III SKYRIUS**

**DARBUOTOJUS APIBŪDINANTYS RODIKLIAI**

Darbuotojus apibūdinantys rodikliai parodo mokyklų darbuotojų (vadovų, pedagogų, kitų) charakteristikas pagal amžių, kvalifikaciją ir kt.:

|  |
| --- |
| Pedagogų amžius |
| 2021 m. BUM dirbo 229, IUM – 113, NVŠ mokyklose – 77 pedagogai.  60 m. ir vyresnio amžiaus pedagogų skaičius didėja: 2020 m. tokio amžiaus pedagogų buvo 74, 2021 m. – 75. 2020 m. į pensiją išėjo 8 pedagogai, 2021 m. – 6 pedagogai. Švietimo bendruomenė savivaldybėje sensta, jaunų specialistų iki 30 m. amžiaus švietimo įstaigose yra tik 1,4 %.   |  | | --- | |  | |  |   Duomenų šaltinis: ŠVIS |
| Mokyklos pedagogų pasiskirstymas pagal kvalifikacines kategorijas |
| 2021 m. 81,61 % mokytojų, dirbančių BUM, ir 65,47 %mokytojų, dirbančiųIUM, yra atestuoti vyresniojo mokytojo, mokytojo metodininko ar mokytojo eksperto kvalifikacinėms kategorijoms (plg. 2020 m. – 86,3 % mokytojų, dirbančių BUM, ir 50,9 %mokytojų, dirbančiųIUM, yra atestuoti vyresniojo mokytojo, mokytojo metodininko ar mokytojo eksperto kvalifikacinėms kategorijoms).  Duomenų šaltinis: ŠVIS  Pedagogų atestacija 2021 m. vyko vadovaujantis Palangos miesto savivaldybės administracijos direktoriaus įsakymu patvirtinta 2021–2023 metų pedagogų atestacijos programa. Kasmet atestuojamų mokytojų skaičius mokyklose mažėja, nes yra labai griežtai reikalaujama pagrįsti mokytojų, siekiančių aukštesnės kategorijos, veiklos rodiklius.  2021 m. aukštesnei kategorijai atestuoti 13 pedagogų, iš jų 9 – vyresniojo mokytojo kvalifikacinei kategorijai ir 4 – mokytojo metodininko (plg. 2020 m. aukštesnei kategorijai atestuoti 6 pedagogai, iš jų 1 – mokytojo eksperto kvalifikacinei kategorijai ir 5 mokytojo metodininko.  Švietimo skyriaus specialistai aktyviai dalyvauja mokytojų praktinės veiklos vertinime. Visi Švietimo skyriaus specialistai yra švietimo įstaigų atestacijos komisijų nariai ir dalyvauja atestacijos komisijų posėdžiuose. |
| Mokytojų kvalifikacijos kėlimas |
| Mokytojų kvalifikacijos tobulinimo renginius organizavo Palangos švietimo pagalbos tarnyba. 2021 m. buvo suorganizuoti 29 seminarai, 3 paskaitos, pravesti 1 kursai, 6 tęstiniai mokymai pagal ilgalaikes kvalifikacijos tobulinimo programas ir 3 edukacinės išvykos.  Organizuotuose renginiuose dalyvavo 1052 Palangos miesto ir kitų savivaldybių mokytojai.  2021 m. parengtos ir įregistruotos 6 ilgalaikės kvalifikacijos tobulinimo programos: Sistemingas personalizuotas mokymas(is) siekiant dermės tarp mokinių standartizuotų akademinių pasiekimų ir asmeninės mokinio pažangos. Psichologo ir socialinio pedagogo efektyvaus praktinio darbo su vaikais ir paaugliais, turinčiais elgesio ir emocijų sutrikimų, strategijos ir metodai. Mokytojų socialinės, emocinės ir sveikos gyvensenos kompetencijos plėtojimas. Sėkmingo vadovo užrašai. Motyvacija mokyti ir mokytis: įžvalgos, patirtys, metodai ir rekomendacijos siekiant kiekvieno vaiko asmeninės pažangos. Skaitmeninio raštingumo problemų sprendimas siekiant profesinio tobulėjimo ir ugdymo kokybės gerinimo.  Atliktas mokytojų profesinių kompetencijų tobulinimo poreikio tyrimas. Ataskaita pristatyta ugdymo įstaigų vadovams ir Palangos miesto mokyklų metodinei tarybai.  Metodinė veikla. Gerosios patirties sklaida: 2021 m. metodinę veiklą Palangos mieste vykdė 16 metodinių būrelių. 2021 m. mokytojai vedė 7 atviras/integruotas pamokas, suorganizavo 3 konferencijas, taip pat vyko 4 metodinės dienos, iš kurių 1 metodinę dieną tema „STEAM ugdymo metodas – tai kūrybiškų vaikų garantas“ organizavo ŠPT.  Pristatyta 51 teminė paroda. Ikimokyklinio ugdymo įstaigų mokytojai edukacinės patirties bankui pateikė 5 metodines priemones. |

**Pažangos vertinimas:**

53,71 % mokytojų, dirbančių bendrojo ugdymo mokyklose, turi aukštesnę nei vyresniojo mokytojo kvalifikacinę kategoriją. Mokytojų bendruomenė sensta: vidutinis švietimo įstaigų mokytojų amžius – 53 metai. 83,78 % mokytojų darbo stažas yra didesnis nei 15 m.

Nepaisant 2021 m. I pusmetį paskelbto karantino dėl Covid-19, pedagoginė visuomenė aktyviai dalyvavo kvalifikacijos kėlimo kursuose. Aukšta mokytojų kvalifikacija lėmė gerus gebėjimus dirbti nuotoliniu būdu, gerą mokinių mokymosi lygį ir aukštus akademinius mokinių pasiekimus.

**Pažanga išlaikoma.**

**IV SKYRIUS**

**UGDYMO ORGANIZAVIMĄ IR PASLAUGAS APIBŪDINANTYS RODIKLIAI**

Ugdymo organizavimą ir paslaugasapibūdinantys rodikliai:

|  |
| --- |
| Bendrojo ugdymo mokyklų mokinių, kuriems mokykloje buvo suteikta psichologinė ar/ir specialioji pedagoginė ir specialioji pagalba, dalis (%) |
| Palangos miesto savivaldybėje dvi švietimo įstaigos teikia ugdymo ir specialiosios pagalbos paslaugas mokiniams, turintiems didelių ir labai didelių specialiųjų ugdymosi poreikių („Baltijos“ pagrindinė mokykla ir lopšelis-darželis „Žilvinas“). Visose bendrojo ugdymo mokyklose integruotai ugdomi mokiniai, turintys specialiųjų ugdymosi poreikių ir jiems teikiama specialistų priskirta pagalba: 2021 m. psichologinė, specialioji pedagoginė ir specialioji pagalba buvo suteikta 449 mokiniams, turintiems kalbos ir komunikacijos sutrikimų, 155 mokiniams, turintiems kompleksinių, specifinių, pažinimo ir kt. sutrikimų, 58 mokiniams suteikta mokytojo padėjėjo pagalba (plg. 2020 m. – 428, 150 ir 58; 2019 m. – 424, 158 ir 55). Stebima specialiųjų ugdymosi poreikių turinčių mokinių skaičiaus augimo tendencija.  Nuo 2021 m. rugsėjo 1 d. „Baltijos“ pagrindinėje mokykloje pradėjo veikti Specialiojo ugdymo skyrius, kurio pagrindinė funkcija sukoncentruoti dėmesį į specialųjį ugdymą, kryptingai organizuoti specialiųjų ugdymosi poreikių turinčių mokinių ugdymo procesą. Specialiosiose ir lavinamosiose klasėse ugdomi 32 mokiniai, sukomplektuotos 5 klasės.  Palangos bendrojo ugdymo įstaigose spec. pagalbą teikė 18 specialistų, ikimokyklinio ugdymo mokyklose – 9 specialistai, vienam specialistui teko 22,37 mokinio, kuriam buvo reikalinga specialioji pagalba.  Švietimo pagalbos tarnyba mokinimas ir tėvams teikė psichologinę, specialiąją pedagoginę ir socialinę pagalbą. Atliko 62 vaikų kompleksinius vertinimus: 19 – ikimokyklinio amžiaus, 5 – priešmokyklinio amžiaus, 22 – pradinukai (1-4 kl.), 16 – besimokantys 5-10 kl. Suteiktos 266 konsultacijos. 9 pedagogai baigė nuotolinius Specialiosios pedagogikos ir psichologijos kursus (60 ak. val.). |

**Pažangos vertinimas:**

Siekis, kad švietimo įstaigose specialioji pagalba būtų teikiama 100 % mokinių, kuriems reikalinga ši pagalba – pasiektas.

**Pažanga išlaikoma, planuotos reikšmės pasiektos.**

**V SKYRIUS**

**DALYVAVIMO ŠVIETIMO PROCESE RODIKLIAI**

Dalyvavimo švietimo procese rodikliai parodo, kuri mokinių dalis ir pagal kokias programas mokosi bendrojo ugdymo ir neformaliojo švietimo mokyklose, mokinių lankomumą:

|  |
| --- |
| Savivaldybės švietimo įstaigose ugdomų 0–6 metų vaikų dalis (%), palyginti su bendru savivaldybės to amžiaus vaikų skaičiumi |
| 2021 m. Savivaldybės ikimokyklinio ugdymo mokyklose (6) sukomplektuota 50 grupių, iš jų lopšelio –13, darželio – 27, priešmokyklinio ugdymo – 10 (plg. 2020 m. – 51 grupė, iš jų 12 lopšelio, 28 darželio ir 10 priešmokyklinio ugdymo grupių). Maksimalus galimas komplektuojamų grupių skaičius ikimokyklinio ugdymo mokyklose – 53.  Ikimokyklinio ugdymo mokyklas lankė 98,6 % vaikų (0-6 metų) palygint su bendru savivaldybės to amžiaus vaikų skaičiumi (0-6 metų).  Ikimokyklinio ugdymo įstaigas lankančių vaikų (0-6 metų) skaičius rugsėjo 1 d.:   |  |  |  | | --- | --- | --- | | 2019 m. | 2020 m. | 2021 m. | | 624 | 631 | 655 |   Priešmokyklinio ugdymo įstaigas lankančių vaikų skaičius rugsėjo 1 d.:   |  |  |  | | --- | --- | --- | | 2019 m. | 2020 m. | 2021 m. | | 155 | 160 | 174 |   Duomenų šaltinis: ŠVIS ir Mokinių registras |
| Savivaldybės mokyklose pagal pradinio, pagrindinio, vidurinio (ir socialinių įgūdžių) ugdymo programas ugdomų vaikų skaičius |
| 2021–2022 m. m. klasės mokinių skaičiaus vidurkis yra pakankamai aukštas, vidutinis bendrojo ugdymo mokyklos klasės komplekto dydis (be specialiųjų klasių ir Šventosios pagrindinės mokyklos) – 24,66 (plg. 2020–2021 m. m. – 23,1, 2019–2020 m. m– 22,7).  1-4 klasių mokinių skaičiaus vidurkis klasėse – 22,28, 5-10 kl. – 24,28, I-II gimnazijos klasėse – 26,0 ir III-IV gimnazijos klasėse – 26,1.   |  |  |  |  |  |  |  | | --- | --- | --- | --- | --- | --- | --- | | Mokyklos pavadinimas | Komplektų skaičius | Mokinių skaičius | Komplektų skaičius | Mokinių skaičius | Komplektų skaičius | Mokinių skaičius | | **2021-2022 m. m.** | | **2020-2021 m. m.** | | **2019-2020 m. m.** | | | **Senoji gimnazija:** | 18 | 495 | 18 | 463 | 17 | 431 | | pagrindinio ugdymo klasės (I–II gimnazijos klasės) | 10 | 260 | 10 | 248 | 9 | 236 | | vidurinio ugdymo klasės (III–IV gimnazijos klasės) | 9 | 235 | 8 | 215 | 8 | 195 | | **„Baltijos“ pagrindinė mokykla:** | 31 | 646 | 30 | 628 | 29 | 628 | | specialiosios, lavinamosios klasės (socialinių įgūdžių programa) | 5 | 31 | 5 | 35 | 4 | 28 | | pradinio ugdymo klasės | 12 | 253 | 12 | 264 | 12 | 278 | | pagrindinio ugdymo klasės | 14 | 361 | 13 | 329 | 13 | 322 | | **Vlado Jurgučio progimnazija:** | 24 | 596 | 24 | 585 | 22 | 549 | | pradinio ugdymo klasės | 12 | 277 | 12 | 278 | 11 | 253 | | pagrindinio ugdymo klasės | 12 | 319 | 12 | 307 | 11 | 296 | | **Šventosios pagrindinė mokykla:** | 10 | 134 | 10 | 137 | 10 | 128 | | pradinio ugdymo klasės | 4 | 59 | 4 | 62 | 4 | 66 | | pagrindinio ugdymo klasės | 6 | 75 | 6 | 75 | 6 | 62 | | **Pradinė mokykla** (pradinio ugdymo klasės) | 4 | 94 | 4 | 92 | 5 | 105 |   Duomenų šaltinis: Mokinių registras ir ŠVIS  Pastaba: Šventosios pagrindinė mokykla yra Šventosios seniūnijoje (buvęs Šventosios miestelis), kuri nutolusi 12 km nuo Palangos miesto centro. |
| Mokinių, lankančių neformaliojo vaikų švietimo programas, skaičiaus dalis |
| Palangos miesto savivaldybė labai daug dėmesio skiria neformaliajam vaikų švietimui, sudarytos puikios sąlygos mokinių saviraiškos poreikių tenkinimui NVŠ mokyklose. Ugdomų mokinių skaičius dėl Covid-19 2020 m. sumažėjo 5,19 %.   |  |  |  |  | | --- | --- | --- | --- | | **Mokinių dalyvavimas:** | **2021 m.** | **2020 m.** | **2019 m.** | | Dalyvavo NVŠ tikslinio finansavimo programose | 25,94 % | 19,78 % | 21,46 % | | Dalyvavo NVŠ programose (Moksleivių klubas) | 13,25 % | 13,50 % | 20,04 % | | Dalyvavo formalųjį švietimo papildančio ugdymo programose (Sporto centras ir St. Vainiūno meno mokykla) | 52,21 % | 40,45 % | 42,04 % | | Lankė BUM būrelius | 53,82% | 48,10 % | 23,19 % | | **Dalyvavo neformaliajame vaikų švietime** | **77,83 %** | **74,45 %** | **66,27 %** |   Duomenų šaltinis: ŠVIS  Mokinių pasiskirstymas pagal neformaliojo vaikų švietimo ir formalųjį švietimą papildančio ugdymo mokyklas:  Duomenų šaltinis: MR |
| *Neformalusis suaugusiųjų švietimas*. |
| Neformalųjį suaugusiųjų švietimą vykdė Palangos švietimo pagalbos tarnyba. Palangos trečiojo amžiaus universiteto (toliau tekste – TAU) veikloje 2021 m. dalyvavo 262 senjorai (plg. 2020 m. – 543, 2019 m. – 539; 2018 m. – 487; 2017 m. – 391).  Palangos Trečiojo amžiaus universiteto veikloje dalyvavo 262 senjorai (dėl koronaviruso COVID-19 daugelis veiklų yra nuotolinės). Palangos trečiojo amžiaus universiteto paskaitų ciklas buvo skirtas supažindinti su organizacijomis: Nacionaline aeronautikos ir kosmoso administracija (NASA) ir Europos kosmoso agentūra (EKA). Paskaitose pristatyti mokslinių tyrimų misijos įvairiausiose Saulės sistemos vietose, kurias atlieka NASA ir EKA. Kontaktiniu būdu vyko 2 paskaitos, nuotoliniu – 12 paskaitų. Organizuotos šešių krypčių papildomos veiklos: Europos šalių šokių, anglų kl. 2 gr., vokiečių kl. – 2 gr., prancūzų kl. – 1 gr., floristikos užsiėmimai, teatro studijos užsiėmimai.  Palangos TAU dalyviai tobulino IT įgūdžius naudojantis nuotolinio bendravimo ZOOM platforma paskaitų ir papildomų veiklų metu. 2021 m. buvo atlikta Palangos TAU dalyvių apklausa, dėl teikiamų paslaugų kokybės.  Neformaliojo suaugusiųjų švietimo veikloms iš savivaldybės biudžeto 2021 m. buvo skirta 10000 eurų. (plg. 2020 m – 10000 eurų). |

**Pažangos vertinimas:**

Mokinių skaičius BUM klasėse yra optimalus, esami mokyklų tipai užtikrina mokinių mokyklos pasirinkimo galimybes. Mokyklose dabar ir ateityje bus išlaikomas panašus klasių komplektų skaičius, sudarytos lygios mokymosi sąlygos ir galimybės, mokyklos teikia panašios kokybės išsilavinimą, optimaliai užpildytos, nedirbama dviem pamainomis.

**Pažanga išlaikoma.**

**VI SKYRIUS**

**ŠVIETIMO REZULTATŲ, POVEIKIO IR PASEKMIŲ RODIKLIAI**

Švietimo rezultatų ir pasekmių rodikliai parodo rezultatus ir pasekmes, pasiektus baigus tam tikrą švietimo proceso etapą: mokyklos pakopą, švietimo lygmenį ir pan., bei švietimo rezultatų poveikį visuomenei:

|  |
| --- |
| 1–4 klasių mokinių pasiskirstymas pagal mokymosi rezultatus |
| 2020–2021 m. m. pradinių klasių mokinių, pasiekusių visų mokomųjų dalykų aukštesnįjį ar pagrindinį lygį buvo 79,8 %, kai tuo tarpu 2019–2020 m. m. tokių mokinių buvo 81,92 %. Priežastis lėmusi žemesnio lygio pažangumą – nuotolinis mokymas(is) – kontaktinio mokymosi stoka pradinių klasių mokiniams buvo ženkliai pastebima.  1–4 klasių mokinių pasiskirstymas pagal mokymosi rezultatus už mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | | Mokslo metai | Labai gerai | Gerai | Patenkinamai | Nepasiekė patenkinamo lygio | | 2020–2021 m. m. | 29,0 | 50,8 | 20,1 | 0,1 | | 2019–2020 m. m. | 31,43 | 50,49 | 17,8 | 0,28 | | 2018–2019 m. m. | 29,0 | 48,0 | 22,0 | 1,0 |   Duomenų šaltinis: Bendrojo ugdymo mokyklų ataskaitos |
| 5–8 klasių mokinių pasiskirstymas pagal mokymosi rezultatus |
| 2020-2021 m. m. 5–8 klasių mokinių, kurie mokėsi labai gerai ar gerai, buvo 67,8 %, kai tuo tarpu 2019–2020 m. m. tokių mokinių buvo 59,51 %. Priežastis lėmusi aukštesnio lygio pažangumą – mokėjimo mokytis kompetencijos išugdymas.  5–8 klasių mokinių pasiskirstymas pagal mokymosi rezultatus skaičiuojamas už parėjusius mokslo metus pagal mokinių metinius įvertinimus %:   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 16,5 | 51,3 | 30,0 | 2,2 | | 2019–2020 m. m. | 14,07 | 45,44 | 38,63 | 1,86 | | 2018–2019 m. m. | 15,64 | 42,43 | 40,1 | 1,83 |   Duomenų šaltinis: Bendrojo ugdymo mokyklų ataskaitos |
| 9–10 (I–II gimnazijos) klasių mokinių pasiskirstymas pagal mokymosi rezultatus |
| Pagal pagrindinio ugdymo II dalies programas mokiniai mokosi „Baltijos“ ir Šventosios pagrindinėse mokyklose bei Senojoje gimnazijoje. Pastebima, kad gimnazijoje kasmet didėja nepatenkinamai besimokančių mokinių skaičius. Senosios gimnazijos mokytojai turėtų ypatingai daug dėmesio turėtų skirti mokiniams, turintiems mokymosi sunkumų, teikti šiems mokiniams veiksmingą pagalbą, didinti mokinių mokymosi motyvaciją.  9–10 (I–II gimnazijos) klasių mokinių pasiskirstymas pagal mokymosi rezultatus skaičiuojamas už praėjusius mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 16,5 | 41,4 | 35,1 | 7 | | 2019–2020 m. m. | 21,05 | 38,35 | 34,96 | 5,64 | | 2018–2019 m. m. | 12,6 | 44,72 | 40,24 | 2,44 |   Duomenų šaltinis: bendrojo ugdymo mokyklų ataskaitos |
| III-IV gimnazijos klasių mokinių pasiskirstymas pagal mokymosi rezultatus |
| III–IV gimnazijos klasės komplektuojamos tik Senojoje gimnazijoje. Nepatenkinamai besimokančių mokinių pagal vidurinio ugdymo programą skaičius mažėja, tačiau vis tiek reikėtų siekti, kad gimnazijoje mažėtų nepažangių mokinių skaičius.  III–IV gimnazijos klasių mokinių pasiskirstymas pagal mokymosi rezultatus skaičiuojamas už praėjusius mokslo metus pagal mokinių metinius įvertinimus %.   |  |  |  |  |  | | --- | --- | --- | --- | --- | |  | Labai gerai | Gerai | Patenkinamai | Nepatenkinamai | | 2020–2021 m. m. | 15,81 | 48,4 | 32,54 | 3,25 | | 2019–2020 m. m. | 15,82 | 51,02 | 32,14 | 1,02 | | 2018–2019 m. m. | 11,5 | 52,0 | 33,0 | 3,5 |   Duomenų šaltinis: bendrojo ugdymo mokyklų ataskaitos |
| Rezultatai |
| **Valstybiniai brandos egzaminai.**  Palangos senoji gimnazija – vienintelė bendrojo ugdymo mokykla Palangos miesto savivaldybėje vykdanti vidurinio ugdymo programą. 2021 m. VBE laikė 98 abiturientai. Palangos abiturientų 2021 m. visų dalykų VBE vidutinis egzaminų įvertinimas yra aukštesnis už visos šalies VBE įvertinimų vidurkį.  **Palangos senosios gimnazijos ir šalies abiturientų VBE rezultatų palyginimas:**   |  |  |  |  |  | | --- | --- | --- | --- | --- | | Egzaminai | 2019-2020 m. m. | | 2020-2021 m. m. | | | Palangos vidurkis | Šalies vidurkis | Palangos vidurkis | Šalies vidurkis | | Lietuvių kalbos ir literatūros VBE | 43,6 | 44,4 | 50,2 | 42,4 | | Matematikos VBE | 31,9 | 26,6 | 34,1 | 31,2 | | Anglų kalbos VBE | 79,1 | 71,0 | 74,3 | 61,1 | | Biologijos VBE | 54,9 | 55,1 | 60,3 | 50,7 | | Chemijos VBE | 36,2 | 52,3 | 55,5 | 46,6 | | Fizikos VBE | 57,1 | 46,5 | 49,3 | 42,7 | | Istorijos VBE | 53,5 | 54,2 | 52,1 | 47,4 | | Geografijos VBE | 56,8 | 48,1 | 55,3 | 47,3 | | Informacinių technologijų VBE | 71,5 | 46,7 | 65,6 | 43,1 |   Duomenų šaltinis: NŠA , Keltas  **Pagrindinio ugdymo pasiekimų patikrinimas**  2021 m. pagrindinio ugdymo pasiekimų patikrinime dalyvavo 122 Palangos senosios gimnazijos mokiniai ir 11 Šventosios pagrindinės mokyklos mokinių. PUPP rezultatai:   |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | |  | **Balai** | **1** | **2** | **3** | **4** | **5** | **6** | **7** | **8** | **9** | **10** | | Lietuvių kalba ir literatūra | Senoji gimnazija | - | 1 | 4 | 8 | 10 | 20 | 20 | 34 | 21 | 4 | | Šventosios pagrindinė mokykla | - | - | - | - | 5 | 2 | 1 | 1 | 2 | - | | Matematika | Senoji gimnazija | 1 | 6 | 6 | 7 | 6 | 14 | 24 | 30 | 25 | 3 | | Šventosios pagrindinė mokykla | - | - | 4 | 2 | - | 3 | 2 | - | - | - |   Duomenų šaltinis: NŠA, Keltas  Lietuvių kalbos pagrindinį lygį pasiekė 58,64 % (plg. 2019 m. – 48,67 %), aukštesnįjį – 20,30 % (plg. 2019 m. – 26,54 %) mokinių.  Matematikos pagrindinį lygį pasiekė 54,88 % (plg. 2019 m. 38,93 %), aukštesnįjį – 21 % (plg. 2019 m. - 13,27 %) mokinių. |
| Įvairių olimpiadų, konkursų, varžybų dalyvių ir 1–3 vietų laimėtojų skaičius ir dalis (išskyrus sportą) |
| 2021 metais Savivaldybėje suorganizuoti 25 olimpiadų ir konkursų antrieji turai (plg. 2020 m. – 26), taip pat koordinuotas mokinių dalyvavimas šalies turuose. 2021 m. Lietuvos mokinių jaunųjų filologų konkurse net 6 mokiniai laimėjo II ir III laipsnio diplomus. Lietuvos mokinių istorijos olimpiadoje laimėta I vieta, geografijos II vieta. Lietuvos mokinių geomokslų olimpiadoje laimėta II vieta, fizikos III vieta, astronomijos III vieta, biologijos III vieta, etninės kultūros olimpiadoje laimėta I vieta ir dvi II vietos. STEAM mokslų konkurse „Mūsų eksperimentas“ laimėta I vieta.  Palangos miesto savivaldybės bendrojo ugdymo mokyklų pagrindinio ugdymo programų mokiniai aktyviai dalyvavo bei labai gerai pasirodė ir kitose respublikinėse olimpiadose bei konkursuose.  Lietuvos mokinių geografijos olimpiadoje 7-8 klasių mokiniams užimta III vieta, Respublikiniame konkurse „Mano žvilgsnis į supantį pasaulį“ du mokiniai tapo laureatais, Tarptautiniame piešinių, tautodailės dirbinių ir literatūrinių miniatiūrų konkurse „Laisvės ženklai aplink mus“ užimta III vieta, 5-8 klasių konkurse „Lietuvos gamtininkas“ II vieta.  ES jaunųjų mokslininkų konkurso nacionaliniame ture 2 mokiniai gavo II laipsnio diplomus, o respublikinėse geografijos ir astronomijos olimpiadose 2 mokiniai gavo III laipsnio diplomus. Jaunųjų kalbininkų konkurse 1 mokinys gavo I laipsnio diplomą. Ekonomikos ir verslo olimpiados regiono etape mokiniai tapo I ir II vietos nugalėtojai, Lietuvos mokinių etninės kultūros olimpiados Žemaitijos regioniniame ture 2 mokiniai iškovojo I ir II vietas. Meninio skaitymo konkurse regiono etape 1 mokinys tapo II vietos nugalėtoju. Vakarų Lietuvos regiono 5-8 klasių mokinių matematikos olimpiados III ture 1 mokinys užėmė III vietą.  Palangos moksleiviai kasmet dalyvauja tarptautiniuose matematikos ir anglų kalbos konkursuose „Kengūra“, edukaciniame konkurse „Olimpis“, nacionaliniuose matematinio ir gamtamokslinio raštingumo, loginio mąstymo ir problemų sprendimo konkursuose, respublikiniuose jaunųjų mokslininkų, saugaus eismo „Šviesoforas“, „Ką žinai apie Lietuvos kariuomenę“, teisinių žinių „Temidė“, sveikos gyvensenos „Sveikuolių sveikuoliai“ ir kituose konkursuose. |

**Pažangos vertinimas:**

Švietimo pažangai svarbu, kad stebint mokinių pažangumą visuose lygmenyse, yra matyti, kad nėra ryškaus rodiklių svyravimo, t. y. švietimo rezultatų pažanga yra tvari. Padariusių pažangą mokinių dalis Savivaldybėje kasmet išlieka panaši, o mokinių pasiekimai yra aukštesni nei šalies vidurkis.

**Pažanga tvari.**

**VII SKYRIUS**

**PALANGOS MIESTO SAVIVALDYBĖS ŠVIETIMO BŪKLĖS SIEKTINOS PAŽANGOS VERTINIMO KRITERIJAI**

|  |  |  |  |  |  |
| --- | --- | --- | --- | --- | --- |
| Eil. Nr. | Vertinimo kriterijus | Siekiamas rezultatas | Reikšmių matavimo data arba laikotarpis | | |
| pradinis | tarpinis | siektinas |
| 1. | Mokyklų tinklo pertvarkos bendrojo plano stebėsena ir vertinimas | Išlaikyti optimalų mokyklų tinklą | 2021–2025 metų bendrojo ugdymo mokyklų tinklo pertvarkos planas  (patvirtintas Palangos miesto savivaldybės tarybos 2021-04-01 sprendimu Nr. T2-81) | - | 2023 m. atlikta analizė ir vertinimas, esant poreikiui vykdomas plano koregavimas |
| 2. | Naujai komplektuojamų bendrojo ugdymo mokyklų bendrosios paskirties 1-4 klasių komplektų, kuriuose yra ne daugiau kaip 24 mokiniai, dalis (proc.) | 100 % | 2021 m. rugsėjo 1 d.  90,7 % | 2022 m. rugsėjo 1 d. 96,9% | 2023 m. rugsėjo 1 d.  100 % |
| 3. | Bendrojo ugdymo mokyklų 5-10 klasių komplektų, kuriuose yra mažiau kaip 8 mokiniai, dalis (proc.) | Sumažinti | 2021 m. rugsėjo 1 d.  4,76 % | 2022 m. rugsėjo 1 d.  nekomplektuojama | 2023 m. rugsėjo 1 d.  nekomplektuojama |
| 4. | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (lietuvių k.) | Padidinti | 2020–2021 m. m.  58,64 % | 2022–2023 m. m.  59,5 % | 2023–2024 m. m.  60 % |
| 5 . | Pagrindinio ugdymo pasiekimų patikrinimo metu bent pagrindinį mokymosi pasiekimų lygį pasiekusių mokinių dalis (proc.) (matematika) | Padidinti | 2020–2021 m. m.  54,88 % | 2022–2023 m. m.  55,5 % | 2023–2024 m. m.  60 % |
| 6. | Apibendrintas VBE rodiklis | Padidinti | 2020–2021 m. m.  225,9 | 2021–2022 m. m.  227 | 2022–2023 m. m.  227,5 |
| 7. | VBE lietuvių kalbos vidutinis egzaminų įvertinimas  (balų vidurkis) | Padidinti | 2020–2021 m. m.  50,2 | 2021–2022 m. m.  50,5 | 2022–2023 m. m.  50,7 |
| 8. | VBE anglų kalbos vidutinis egzaminų įvertinimas  (balų vidurkis) | Padidinti | 2020–2021 m. m.  74,3 | 2021–2022 m. m.  74,5 | 2022–2023 m. m.  74,8 |
| 9. | VBE matematikos vidutinis egzaminų įvertinimas  (balų vidurkis) | Stabilus | 2020–2021 m. m.  34,1 | 2021–2022 m. m.  34,1 | 2022–2023 m. m.  34,1 |
| 10. | Mokytojų, dirbančių bendrojo ugdymo mokyklose didesniu nei 1 etato darbo krūviu dalis (proc.) | Padidinti | 2021 m. spalio 1 d.  54,81 % | 2022 m. spalio 1 d. 55,5 % | 2023 m. spalio 1 d.  57 % |
| 11. | Naujai komplektuojamų bendrojo ugdymo mokyklų bendrosios paskirties 5, 9 (I gimnazijos), III gimnazijos klasių komplektų, kuriuose yra ne daugiau kaip 30 mokinių, dalis (proc.) | 100 % | 2021 m. rugsėjo 1 d.  100 % | 2022 m. rugsėjo 1 d.  100 % | 2023 m. rugsėjo 1 d.  100 % |
| 12. | Ikimokykliniame ir priešmokykliniame ugdyme dalyvaujančių 3–5 metų vaikų dalis (proc.) | 100 % ir daugiau | 2021 m. rugsėjo 1 d.  101,46 % | 2022 m. rugsėjo 1 d.  100 % ir daugiau | 2023 m. rugsėjo 1 d.  100 % ir daugiau |
| 13. | Aukštos kvalifikacijos (metodininko ir mokytojo eksperto) mokytojų dalis (proc.) bendrojo ugdymo mokyklose | Padidinti | 2021 m. spalio 1 d.  53,71 % | 2022 m. spalio 1 d.  54 % | 2023 m. spalio 1 d.  56 % |
| 14. | Neformaliojo vaikų švietimo mokyklose paslaugomis besinaudojančių bendrojo ugdymo mokyklų mokinių dalis (proc.) | Padidinti | 2021 m. rugsėjo 1 d.  62,13 % | 2022 m. rugsėjo 1 d.  64 % | 2023 m. rugsėjo 1 d.  66 % |

\_\_\_\_\_\_\_\_\_\_\_\_\_\_\_\_\_